રાજકોટ શહેર પર ગુરૂવારે પણ મેઘરાજા રીઝયા નથી અને દિવસ દરમિયાન ત્રણ-ચાર હળવા-ભારે ઝાપટાંરૂપે માત્ર ૬ મિમિ વરસાદ નોંધાયો હતો. જિલ્લામાં જસદણ, ગોંડલ અને કોટડાસાંગાણીમાં ૧-૧ ઈંચ, ધોરાજી, જેતપુર અને ઉપલેટામાં અડધો ઈંચ, ભાડેર ગામે અઢી અને લોધીકામાં ૨ ઇંચ વરસાદ પડી જતાં ખેડૂતોમાં ખુશાલી વ્યાપી છે. આટકોટ, દડવા, પડધરી, જામકંડોરણામાં ઝાપટાં વરસ્યા હતા. જેતપુરના દેવકીગાલોળ પર આભ ફાટ્યું હોય તેમ ૮ ઇંચ વરસાદ થઇ જતાં જળબંબાકાર થઇ ગયો હતો. આ જ રીતે શાપર વેરાવળમાં 3 કલાકમાં ૫ ઈંચ વરસાદથી હાહાકાર મચી ગયો છે.